Goed om te weet: Dié feiteboek vir ingeligte Suid-Afrikaners, Reisiger, The Afrikaners, Kook en geniet, Keurboslaan: Die Serfontein-kinders en Oogensiklopedie.
Kook en geniet het in 1951 vir die eerste keer verskyn. Met meer as 'n halfmiljoen eksemplare in druk is dit ongetwyfeld dié klassieke Suid-Afrikaanse kookboek. Dit dek alles wat jy ooit oor kook kan wil weet – van hoe om bestanddele te meet, oonde optimaal te gebruik, groente voor te berei en vleis gaar te maak tot hoe om kos perfek te vries – naas die meer as 700 ekonomiese, beproefde en geliefde resepte. Volledig hersien en herverpak in 'n kleiner, dikker formaat wat die gevoel van die oorspronklike met moderne leesbaarheid versoen.
Klik hier en koop Kook en geniet nou van Kalahari.net!
Keurboslaan: Die Serfontein-kinders
Doktor Roelof Serfontein, miljoenêr, wêreldbekende skrywer en hoof van Keurboslaan se beroemde seunskool, vind dit moeilik om die roman te voltooi waaraan hy reeds twee jaar lank skryf. Hierdie keer is dit sy eie vyf kinders wat hoofsaaklik daarvoor verantwoordelik is. Ook Karl, 'n seun met probleme, sowel as Tessa, wat haar man, dokter Eugene Krynauw, verlaat het, se teenwoordigheid op Keurboslaan stel doktor Serfontein se geduld deeglik op die proef.
Klik hier en koop Keurboslaan nou van Kalahari.net!
Gilbert Gibson se jongste bundel is 'n uiters ambisieuse projek, en een wat enorme vondste lewer. Dit is 'n komplekse verwikkeling van Bybelse taal en beeld, literêre verwysings en die fisiologie van die oog. Die bundel as geheel kan gesien word as 'n ensiklopedie van die skryfkuns, en dan wel die skryfkuns as die kuns van sig en waarneming. Verbluffend en eindeloos integrerend, soos dit ware poësie betaam.